Sale of Vacant Ground, at the Office of the Agoranomus
Material: papyrus
Place: Pathyrites
Categories: Vertrag (Kauf)
freies Land
Ellbogen (στερεὸς πῆχυς)
Lage
Geld
Namen
Beschreibung (Personen)
βασιλεύοντος Πτολεμαίου θεοῦ Εὐεργέτου τοῦ Πτολεμαίου καὶ Κλεοπάτρας θεῶν Ἐπιφανῶν καὶ βασιλίσσης Κλεοπάτρας τῆς ἀδελφῆς 
καὶ βασιλίσσης Κλεοπάτρας τῆς γυναικὸς θεῶν Εὐερ[γ]ετῶν ἔτους λϛ, ἐφʼ ἱερέως 
τοῦ ὄντος ἐν Ἀλεξανδρε[ί]ᾳ Ἀλεξάνδρου καὶ θεῶν Σωτήρων καὶ θεῶν Ἀδελφῶν καὶ θεῶν Εὐεργετῶν  
καὶ θεῶν Ἐπιφανῶν  καὶ θεοῦ Εὐπάτορος καὶ θεῶν Εὐεργετῶν, ἀθλοφόρου [Βε]ρενίκης Εὐεργέτιδος, 
κανηφόρου Ἀρσινόης Φιλαδέλφου, ἱερείας Ἀρσινόης Φιλοπάτορος, τῶν  οὐσῶν ἐν Ἀλεξανδρείᾳ, ἐν δὲ Πτολεμαΐδι τῆς 
Θηβαΐδος ἐφʼ ἱερέων πτολεμαίου μὲν Σωτῆρος κ[α]ὶ βασιλέως Πτολεμαίου 
θεοῦ Εὐεργέτου καὶ Σωτῆρος ἑαυτῶν Εὐχαρίστου καὶ Πτολεμαίου Φιλαδέλφου καὶ Πτολεμαίου Εὐεργέτου καὶ Πτολεμαίου Φιλοπάτορος 
καὶ Πτολεμαίου θεοῦ Ἐπιφανοῦς [Εὐχαρίστου] καὶ 
Πτολεμαίου θεοῦ Φιλομήτορος καὶ Δικαιοσύνης  Πτολεμαίου θεοῦ Εὐπάτορος καὶ 
ἱερειῶν βασιλίσσης μὲν Κλεοπάτρας τῆς ἀδελφῆς καὶ βασιλίσσης Κλεοπάτρας τῆς γυ[ναικὸς καὶ βασιλί]σσης 
Κλεοπάτρας τῆς θυγατρὸς καὶ Κλεοπάτρας τῆς μητρὸς θεᾶς Ἐπιφανοῦς καὶ κανηφόρου Ἀρσινόης Φιλαδέλφου τῶν ὄντων καὶ οὐσῶν ἐν 
Πτολεμαΐδι τῆς Θηβαΐδος, μην[ὸ]ς Μεσορὴ ἑβδόμηι 
καὶ εἰκάδι ἐν Κροκοδίλ[ω]ν πόλει τοῦ Παθυρίτου ἐπὶ Διοσκουρίδου ἀγορανόμου. 
ἀπέδοτο Πτόλλις Ἑρμοκράτου Πέρσης τῶν Βοήθου τα ὡς 
 με εὐμεγέθης μελίχρως ὑποκλαστὸς μακροπρόσωπ[ο]ς εὐθύριν, οὐλὴ 
ὑπὲρ ὀφρὺν ἀριστεράν, ἄλληι καρπῶι ἀριστερῶι, καὶ Νεχοῦθις Πεκύσιος Περσίνη ὡς  με μέση μελάγχρως μακροπρόσωπος
εὐθύριν μετὰ κυρίου τοῦ ἑαυτῆς υἱοῦ Χαλήιος τοῦ Μοσχίωνος Πέρσου τῶν Βοήθου τακτομίσθου ὡς  λε μέσου μελιχρόου 
ὑπ[οκλαστοῦ ][μακροπ]ροσώπου [εὐθύρινος ?, καὶ αὐτὸς Χαλῆις,] 
καὶ Ἁρπαῆσις Κρούριος Πέρσης τῆς ἐπιγονῆς ὡς  δέκα ἐννέα  μέσος μελίχρως τετανὸς μακροπρόσωπος εὐθύριν 
ἀ[ναφάλακρος][ ἡ]συχῆ, [ἀπὸ τοῦ ὑπάρχοντος αὐτοῖς] 
ἐν τῶι ἀπὸ βορρᾶ μέρει Παθύρεως ψιλοῦ τόπου πήχεις στερεοὺς ἑπτὰ , ὧν εἶναι Πτόλλις μὲν πήχεις στερεοὺς τ[ρεῖς , Ν]εχοῦθις [δὲ καὶ Χαλῆις πήχεις] 
στερεοὺς τρεῖς , Ἁρπαῆσις δὲ πῆχυν στερεὸν ἕνα , εἰς πλήρωσιν τῶν προγε[γ]ραμμένων πηχῶν στερεῶν [ζ γείτονες] τοῦ [ὅλου τόπου νότου οἰκία] 
Ψεννήσιος τοῦ Κατύτιος, βορρᾶ περιστερὼν Ἡρακλείδου καὶ τῶν ἀδελφῶν, ἀπηλιώτου ὁδὸς βασιλική, λιβὸς δρυμὸς ....................[ ἢ οἳ ἂν ὦσι γείτονες] 
πάντοθεν. ἐπρίατο Ἰσίδωρος Θέωνος Πέρσης τῶν Βοήθου τακτόμισθος ὡς  λε μέσος μελίχρως ὑποκλαστὸς 
μακροπρ[όσω]π[ο]ς εὐ[θύριν ὑποχάροπος χαλκοῦ νομίσματος] 
ταλάντου ἑνὸς  δραχμῶν δισχιλίων . προπωληταὶ καὶ βεβαιωταὶ τῶν κατὰ τὴν ὠνὴν ταύτην πάντων Πτόλλις 
καὶ Νεχοῦθις καὶ Χαλῆις καὶ Ἁρ[πα]ῆσις οἱ ἀποδόμ[ενοι, οὓς ἐδέξατο Ἰσίδωρος] 
ὁ πριάμενος.